เรื่องร้องเรียน: WHO ออกเกณฑ์คุณภาพอากาศใหม่ในรอบ 16 ปี ปรับค่า PM2.5 จากเดิม 10 เหลือแค่ 5 microgram/m3 เพราะมีหลักฐานชัดเจนว่าระดับ PM2.5 สูงกว่า 5 มีอัตราตายสูงขึ้น  ในขณะที่ประเทศอื่นเขาพยายามยกมาตรฐานให้สูงขึ้น บ้านเรายังคงพอใจกับ 50 microgram/m3 ได้ยังไง  อ้างอิง: https://apps.who.int/iris/bitstream/handle/10665/345334/9789240034433-eng.pdf
การดำเนินการของเจ้าหน้าที่: เรียนท่านผู้แจ้งเรื่อง           กองจัดการคุณภาพอากาศและเสียง สำนักสิ่งแวดล้อม ขอเรียนว่า กรมควบคุมมลพิษ กระทรวงทรัพยากรธรรมชาติและสิ่งแวดล้อม   ในฐานะหน่วยงานที่มีหน้าที่เสนอแนะการกำหนดมาตรฐานคุณภาพสิ่งแวดล้อม ได้มีการปรับปรุงแก้ไขค่ามาตรฐานฝุ่นละอองขนาดไม่เกิน 2.5 มคก./ลบ.ม. (ใหม่) ตามประกาศคณะกรรมการสิ่งแวดล้อมแห่งชาติ เรื่อง กำหนดมาตรฐานฝุ่นละอองขนาดไม่เกิน 2.5 ไมครอน ในบรรยากาศโดยทั่วไป ลงในราชกิจจานุเบกษา เมื่อวันที่ 8 กรกฎาคม 2565  ดังนี้ -	ค่าเฉลี่ยราย 1 ปี  จากเดิม 25 มคก./ลบ.ม. ปรับใหม่เป็น มีค่าไม่เกิน 15 ไมโครกรัมต่อลูกบาศก์เมตร (มีผลตั้งแต่วันที่ 9 กรกฎาคม 2565)  -	ค่าเฉลี่ย 24 ชั่วโมง  จากเดิม ไม่เกิน 50 มคก./ลบ.ม. ปรับใหม่เป็น มีค่าไม่เกิน 37.5 ไมโครกรัมต่อลูกบาศก์เมตร (มีผลตั้งแต่วันที่ 1 มิถุนายน 2566)  ที่มา: กรมควบคุมมลพิษ กระทรวงทรัพยากรธรรมชาติและสิ่งแวดล้อม           กรุงเทพมหานครได้ดำเนินการตามแผนปฏิบัติการแก้ไขปัญหาฝุ่นละออง PM2.5 ในพื้นที่กรุงเทพมหานคร ปี 2566 ภายใต้แผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง”อย่างต่อเนื่อง โดยประสานขอความร่วมมือหน่วยงานที่เกี่ยวข้องทั้งภายในและภายนอกให้ดำเนินการตามแผนปฏิบัติการ ได้แก่ การตั้งจุดตรวจจับรถควันดำร่วมกับกองบังคับการตำรวจจราจร กรมการขนส่งทางบก และกรมควบคุมมลลพิษ ประชาสัมพันธ์ให้ประชาชนบำรุงรักษาเครื่องยนต์ไม่ให้เกิดควันดำ ขอความร่วมมือหน่วยงานราชการในสังกัดกรุงเทพมหานครนำรถราชการเข้ารับการตรวจวัดควันดำเป็นประจำ ควบคุมสถานประกอบกิจการไม่ให้ปล่อยมลพิษอากาศเกินค่ามาตรฐานที่กฎหมายกำหนด ควบคุมกิจกรรมการก่อสร้างที่ก่อให้เกิดฝุ่นละออง ควบคุมไม่ให้มีการเผาขยะหรือการเผาในที่โล่งทุกประเภท เพิ่มความถี่ในการล้างและดูดฝุ่นถนน และฉีดล้างใบไม้ จัดป้ายประชาสัมพันธ์แสดงค่าปริมาณฝุ่นละออง PM2.5 เฝ้าระวังและช่วยเหลือเด็กนักเรียนที่มีปัญหาสุขภาพจากฝุ่นละออง ประชาสัมพันธ์สร้างความรู้ความเข้าใจให้ประชาชนเกี่ยวกับผลกระทบต่อสุขภาพและการป้องกันโรคที่เกิดจากฝุ่นละออง            สำหรับการคาดการณ์สถานการณ์ฝุ่น PM2.5 ในพื้นที่กรุงเทพมหานคร อีก 7 วันข้างหน้า ปริมาณฝุ่น 2.5 อยู่ในเกณฑ์ดี และอาจมีค่าเกินเกณฑ์มาตรฐานระหว่างวันที่ 16-17 ม.ค. 66 เนื่องจากลมอ่อน เพดานการลอยตัวต่ำ ทำให้อัตราการระบายอากาศ...
ความเห็นของผู้แจ้ง: แก้ปัญหาปลายเหตุครับ
พื้นที่: แขวงมักกะสัน เขตราชเทวี กรุงเทพมหานคร